Armikrog - konzolokra is megjelenik - Hír - GameStar
Armikrog - konzolokra is megjelenik
| 2016 augusztus 20. 12:00
Doug TenNapel legutóbbi gyurmakalandja a PC után újabb platformokra látogat el.
Manapság már sajnos nem nagyon találkozunk point'n'click kalandjátékokkal (a Telltale legutóbbi interaktív történetei már csak éppenhogy tartoznak ebbe a kategóriába), így az Armikrog minden hibája ellenére is egy üde színfoltnak mondható a játékvilágban, amit nemsokára konzolokon is kipróbálhatunk.
A játékot fejlesztő Versus Evil közösségi menedzsere, Lance James a PlayStation Blogon osztotta meg a jó hírt a nagyközönséggel, mely szerint a The Neverhood szellemi örököse hamarosan a PlayStation 4-re is megjelenik. Nem kell azonban aggódni az Xbox One és Wii U tulajdonosoknak sem, ugyanis az ő konzoljaikra is érkezik az Armikrog. A játék portját nem a Versus Evil fogja fejleszteni, hanem a Pencil Test Studios és a Grip Digital, akiknek többek között a The Solus Projectet és a Tower of Guns-t is köszönhetjük.
A játék elvileg augusztus 23-án jelenik meg PlayStation 4-re és Xbox One-ra, valamint Wii U-ra is nagyjából ekkor lehet számítani rá. Ti mennyire várjátok? Szerettétek PC-n az Armikrogot?
Címkék: #versus evil #doug tennapel #armikrog #megjelenés
Kiadó: Pencil Test Studios
Megjelenés: 2015.09.30.
A The Neverhood alkotóinak új játéka, az Armikrog le sem tagadhatná a rokonságot, hiszen a megszokott stílussal, gyurma animációkkal és point & click kalandjáték műfajjal ruházták fel.